《明月落谁家为孟陬赋》
明代·释今沼

三五流光四望同，盈盈如玉锁深宫。初经邺下晖渠沼，乍落淮深眠桂丛。

隐树胧华珠箔暗，过花移影玉楼空。多时死育何须问，顾兔应生在股中。

作者简介：今沼(一六二一--一六六五)，字铁机。番禺人。天然禅师族侄。原姓曾，名炜，字自昭。诸生。明桂王永历十二年（一六五八）迎天然老人返雷峰。十四年开戒，与石鉴禅师同日受具，命司记室，寻升按云堂。随杖居东官芥庵，益自淬励。一夕坐亡，卒年四十五。有全集行世。清同治《番禺县志》卷四九有传。